ΚΑΝΟΝΙΣΜΟΣ (ΕΟΚ) αριθ. 1200/90 ΤΟΥ ΣΥΜΒΟΥΛΙΟΥ της 7ης Μαΐου 1990 σχετικά με την εξυγίανση της κοινοτικής παραγωγής μήλων ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 3, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι η κοινοτική παραγωγή μήλων χαρακτηρίζεται από το γεγονός ότι η προσφορά δεν είναι καλά προσαρμοσμένη στη ζήτηση 7 ότι η κατάσταση αυτή έχει ιδίως σαν αποτέλεσμα την πτώση των τιμών καθώς και σημαντικές αποσύρσεις 7 ότι τα μέτρα σταθεροποίησης της αγοράς δεν αρκούν για να αποκατασταθεί η ισορροπία 7 ότι είναι σκόπιμο να ληφθούν ειδικά μέτρα έτσι ώστε οι δυνατότητες παραγωγής να προσαρμοστούν στις υπάρχουσες και προβλεπόμενες δυνατότητες διάθεσης των κοινοτικών προϊόντων 7 ότι ο στόχος αυτός μπορεί να επιτευχθεί με τη χορήγηση, για περίοδο τριών ετών, πριμοδοτήσεων για την εκρίζωση στους παραγωγούς που αναλαμβάνουν την υποχρέωση να εγκαταλείψουν την παραγωγή μήλων εκτός των μήλων που προορίζονται για την παραγωγή μηλίτη 7 ότι είναι σκόπιμο, για να εξασφαλισθεί η αποτελεσματικότητα του εν λόγω μέτρου εκρίζωσης, η πριμοδότηση αυτή να χορηγείται μόνο στους παραγωγούς των οποίων οι μηλεώνες είναι οι πλέον αποδοτικοί και υπό τον όρο ότι αναλαμβάνουν εγγράφως την υποχρέωση να μην ξαναφυτεύσουν μηλιές 7 ότι το ενιαίο ποσό της πριμοδότησης πρέπει να καθοριστεί λαμβάνοντας υπόψη τόσο το κόστος των ενεργειών εκρίζωσης όσο και την απώλεια εισοδήματος 7 ότι η πριμοδότηση για την εκρίζωση αποσκοπεί στην επίτευξη των στόχων που προβλέπονται στο άρθρο 39 της συνθήκης 7 ότι είναι σκόπιμο να προβλεφθεί η ολική χρηματοδότηση του εν λόγω μέτρου από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων 7 ότι πρέπει να εφαρμοσθεί αυτή η ενέργεια στην Πορτογαλία ήδη από την τρέχουσα περίοδο εμπορίας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Κατά τις περιόδους εμπορίας 1990/91 μέχρι 1992/93, χορηγείται στους παραγωγούς μήλων της Κοινότητας, μετά από αίτησή τους και υπό τους όρους που καθορίζονται στον παρόντα κανονισμό, εφάπαξ πριμοδότηση για την εκρίζωση των μηλιών εκτός εκείνων που προορίζονται για την παραγωγή μηλίτη. Άρθρο 2 1. Η χορήγηση της πριμοδότησης υπόκειται στη γραπτή ανάληψη υποχρέωσης εκ μέρους του δικαιούχου: α) να εκριζώσει, μονομιάς, ο ίδιος ή καταφεύγοντας στις υπηρεσίες τρίτων, ολόκληρο το μηλεώνα του πριν από την 1η Απριλίου δεδομένου έτους, β) να μην ξαναφυτεύσει μηλιές. 2. Κατά την έννοια του παρόντος κανονισμού, ως μηλεώνες νοούνται όλα τα αγροτεμάχια της εκμετάλλευσης που είναι φυτευμένα με μηλιές ηλικίας τουλάχιστον 20 ετών και έχουν πυκνότητα ανώτερη των 400 δένδρων ανά εκτάριο. Άρθρο 3 Το ποσό της πριμοδότησης καθορίζεται λαμβάνοντας ιδίως υπόψη το κόστος της εκρίζωσης και την απώλεια εισοδήματος που υφίστανται οι παραγωγοί οι οποίοι έχουν προβεί σε ενέργειες εκρίζωσης. Άρθρο 4 Τα κράτη μέλη ελέγχουν αν ο δικαιούχος της πριμοδότησης έχει τηρήσει τις υποχρεώσεις που αναφέρονται στο άρθρο 2. Λαμβάνουν τα συμπληρωματικά μέτρα που είναι αναγκαία για να εξασφαλισθεί ιδίως η τήρηση των διατάξεων του καθεστώτος που διέπει την πριμοδότηση. Ενημερώνουν την Επιτροπή σχετικά με τα μέτρα που έχουν ληφθεί. Άρθρο 5 Τα μέτρα που προβλέπονται στον παρόντα κανονισμό θεωρούνται ως παρεμβάσεις που αποσκοπούν στη ρύθμιση των γεωργικών αγορών κατά την έννοια του άρθρου 3 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 για τη χρηματοδότηση της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (2). Χρηματοδοτούνται από το ΕΓΤΠΕ, τμήμα Εγγυήσεων. Άρθρο 6 Το ποσό της πριμοδότησης καθώς και οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση των αγορών στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (4). Άρθρο 7 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται στην Πορτογαλία από την έναρξη ισχύος του. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 7 Μαΐου 1990.

[Source: multi_eurlex | Tokens: 4023]